Publication: Magyar Közlöny
Issue: MK-2004-36 (Year: 2004, Number: 36)
Era: 2004-2010
Section: szóló 1997. évi C. törvény (a továbbiakban: Ve.) 34. §-a
Paragraph Index: 261

51. napon választja meg; személyükre a helyi választási iroda vezetõje tesz indítványt. A (3) bekezdés alapján az országgyûlési egyéni választókerületi, illetõleg a területi választási bizottság három-három tagját és szükséges számban póttagokat a fõvárosi, megyei közgyûlés választja meg; személyükre a területi választási iroda vezetõje tesz indítványt. Végül a (4) bekezdés azt írja elõ, hogy az Országos Választási Bizottság öt tagját és szükséges számban póttagokat az Országgyûlés választja meg; személyükre — a pártok javaslataira is figyelemmel — a belügyminiszter tesz indítványt. A 27. § (1) bekezdés szerint, ha a választási bizottság választott tagja meghalt, vagy megbízatása a 26. § (4) bekezdésében meghatározott okból megszûnt, helyébe a póttag lép. Póttag hiányában a települési önkormányzat képviselõ-testülete, illetõleg a fõvárosi, megyei közgyûlés vagy az általuk kijelölt bizottságuk, az Országos Választási Bizottság esetében az Országgyûlés új tagot választ. A (4) bekezdés alapján pedig, ha a szavazás napján a szavazatszámláló bizottság tagjainak száma kevesebb mint öt, a helyi választási iroda vezetõje a póttagok vagy más szavazatszámláló bizottság tagjai közül a bizottságot kiegészíti. Ha ilyen módon nincs lehetõség a szavazatszámláló bizottság kiegészítésére, akkor arról a területi választási iroda vezetõje gondoskodik más település szavazatszámláló bizottságának esküt tett tagjai vagy póttagjai megbízásával. A 99/J. § (4) bekezdése elõírja, hogy a helyi választási iroda vezetõje a külképviseleteken mûködõ szavazatszámláló bizottságok 99/K. § (9) bekezdése szerint pótlólag kül- 2004/36. szám képviseleti névjegyzékbe vett tagjairól és póttagjairól a szavazást megelõzõ 9. napig értesíti az Országos Választási Irodát, amely a külképviseleti névjegyzékek adatait azokkal kiegészíti. A 99/K. § (4) bekezdése szerint a külképviseleten mûködõ szavazatszámláló bizottság legalább három tagból áll. A külképviseleten mûködõ minden szavazatszámláló bizottság mellett egy póttag van. Az (5) bekezdés kimondja, hogy az Országos Választási Bizottság a külképviseleteken mûködõ szavazatszámláló bizottságok tagjaira és póttagjaira a szavazást megelõzõ 25. napig tesz javaslatot az Országgyûlésnek. A (13) bekezdés alapján a póttag a szavazatszámláló bizottság tevékenységében (így különösen a szavazás lebonyolításában, a szavazatszámlálásban és az eredmény megállapításában) nem vehet részt. Ha a szavazatszámláló bizottság tagjainak száma három alá csökken, a póttag a bizottság kiesett választott tagjának helyébe lép. A Ve. 26. §-a a választási bizottság tagja megbízatásának megszûnésérõl tételesen és kimerítõen rendelkezik, az alábbiak szerint: „(1) A választási bizottság választott tagjainak megbízatása a — 23. §-ban meghatározott — következõ általános választásra létrehozott választási bizottság alakuló üléséig tart.

Source: https://magyarkozlony.hu/hivatalos-lapok/8d263563504ae5141199d740a8b852b860a59046/dokumentumok/3ab1b3ca5d836b12e01dfcc9c90a4df4a02b7969/letoltes